open-index/open-wikipedia-markdown huggingface dataset:
משה תורג'מן

**הרב משה תורג'מן** (מכונה גם: **באבא סִי**, או **באבא סִי בן יוסף**; התרי"ז, 1857 - כ"ח טבת התרצ"ז, 11 בינואר 1937) היה פוסק הלכה ודיין, שימש כראש ישיבת תפילאלת, ורבו של באבא סאלי.

## ביוגרפיה
נולד בשנת ה'תרי"ז לערך, במחוז תפילאלת שבמרוקו, לרבי יוסף תורג'מן ולאמו עזיזה.

גדל יחד עם אחיו רבי מכלוף, רבי דוד, רבי יחייא ורבי ישראל, ואחותו פרחה שנישאה לרבי דוד כלפון. בני המשפחה גדלו בעניות ובדחקות, אך למרות זאת אביהם שדלם להגות בתורה בכל זמן פנוי.

רבי משה נחשב למתמיד גדול בתורה ופרש מכל ענייני העולם הזה. הקפיד מאוד על שמירת עיניו ועל קדושת מחשבותיו ודבקותו בתורה. רבי משה קיבל תורה מרבי מסעוד אבוחצירא אותו כינה "מורו ורבו", וכן למד אצל רבי יצחק אבוחצירא.

כאשר הוריו חפשו להשיאו ביקש מהם שלא יתנו עיניהם ביופי, היות שהוא יכול לדור גם עם המכוערת בנשים, ובלבד שתהא צדקת ויראת שמיים. לבסוף נישא לחנינה, בתם של יוסף ופרחה אליחאני, שנחשבה לצדקת גדולה וכונתה בפי תלמידיו וצאצאיו "לָלָה חנונה".

לימים התמנה לראש ישיבת תאפילאלת "אביר יעקב", שנוסדה על ידי רבי יעקב אבוחצירא.

במשך שש שנים ערך יחד עם רבי אליהו הכהן ורבי דוד אבוחצירא (המכונה "**באבא דו**") את תיקון "תשובת הקנה". בהמשך ימיו חלה בעיניו והתעוור.

רבי משה תורג'מן נפטר בכ"ח בטבת ה'תרצ"ז, ונטמן בריסאני.

באבא סאלי החשיבו למורו ורבו, וכינוהו "איש אלוקים". ביום פטירתו הכריז באבא סאלי על ביטול מלאכה, ישב עליו שבעה ונהג מנהגי אבלות במשך שנה.

### צאצאיו
לרבי משה נולדו מאשתו חנונה ארבע בנות:
* עדה (מסעודה) נישאה לרב יצחק שטרית
* עישה, נישאה לרבי יחיא אבוקראט
* רוחמה, נישאה לרבי יוסף אילוז
* שמחה, נשאה לרבי יעקב שטרית

### מתלמידיו
* רבי ישראל אביחצירא (באבא סאלי)
* רבי דוד אבוחצירא
* רבי מסעוד הכהן מחבר ה"פרחי כהונה"

## לקריאה נוספת
* רבינו משה תורג'מאן זיע"א ('בבא סי') תמונות בפרסום ראשון באתר "כותל המזרח"

## הערות שוליים

קטגוריה:דיינים
קטגוריה:רבנים מרוקאים
קטגוריה:ראשי ישיבה מרוקאים
קטגוריה:ילידי 1857
קטגוריה:נפטרים ב-1937
ניק קרטר (גנרל)

סר **ניקולס "ניק" פטריק קרטר** (; 11 בפברואר 1959) הוא גנרל בדימוס בצבא בריטניה אשר שימש כראש המטה הכללי בין השנים 2014–2018, וכראש מטה ההגנה בין 2018–2021.

## ביוגרפיה
קרטר נולד בניירובי שבמושבת קניה ב-11 בפברואר 1959, בנם של ג'רלד ואלספת קרטר. הוא למד בווינצ'סטר קולג' ובאקדמיה הצבאית המלכותית בסנדהרסט וב-8 באפריל 1978 התגייס לצבא בריטניה בדרגת לוטננט משנה. ב-8 באפריל 1980 הועלה לדרגת לוטננט. ב-1982 החל לשרת במסלול של שירות קבע וב-8 באוקטובר 1984 הועלה לדרגת קפטן. הוא שירת בצפון אירלנד, קפריסין וגרמניה וב-30 בספטמבר 1991 הועלה לדרגת מייג'ור. הוא למד במכללת קמברלי במשך כשנה לפני שהוצב כמפקד פלוגה בגדוד ה-3 של המעילים הירוקים המלכותיים. ב-1994 מונה לעוזרו של ראש המטה הכללי. בתחילת שנת 1996 הפך לחבר במסדר האימפריה הבריטית.

ב-30 ביוני 1996 הוא הועלה לדרגת לוטננט קולונל וב-1998 מונה למפקד הגדוד השני של המעילים הירוקים המלכותיים. יחד עם הגדוד הוא לחם במלחמת בוסניה ובמלחמת קוסובו. ב-3 בנובמבר 2000 הוא הועלה לדרגת מפקד במסדר האימפריה הבריטית. במהלך 2003 הוא שירת במלחמת אפגניסטן ובסוף השנה הועלה לדרגת בריגדיר. בתחילת שנת 2004 מונה למפקד בריגדת השריון ה-20 ולחם עמה במלחמת עיראק. ב-2006 הוא מונה למנהל המשאבים והתכנון של הצבא. ב-23 בינואר 2009 הועלה לדרגת מייג'ור גנרל ומונה למפקד הדיוויזיה ה-6. הדיוויזיה שלו נפרשה באפגניסטן. בנובמבר 2011 הוא הועלה לדרגת לוטננט גנרל, והיה לאדריכל הראשי של תוכנית צבא 2020 שנועדה להכין את הצבא הבריטי לקראת העשור השני של המאה ה-21. בספטמבר 2012 הוא חזר לאפגניסטן בתפקיד סגן מפקד כוח הסיוע הביטחוני הבינלאומי. על שירותו באפגניסטן נמתחה ביקורת רבה הן מצד קצינים בריטיים והן מצד קצינים אמריקניים. נטען הוא כי הוא נקט מדיניות של לקיחת סיכונים מיותרים וחוסר התחשבות בפיקודיו.

בנובמבר 2013 הוא הועבר לתפקיד מפקד כוחות הקרקע. בתחילת 2014 הוא הפך לאביר במסדר האימפריה הבריטית. ב-21 בפברואר של אותה שנה הוא מונה לראש המטה הכללי. ב-5 בספטמבר הוא קודם לדרגת גנרל. ב-18 במרץ 2016 הוא עוטר בלגיון ההצטיינות האמריקני כאות הוקרה על שירותיו באפגניסטן. במסגרת תפקידו כראש המטה הכללי קרא קרטר להגביר את החימוש של הצבא הבריטי במטרה להדביק את קצב ההתחמשות של צבא רוסיה. ב-11 ביולי 2018 הוא החליף את סטיוארט פיץ' בתפקיד ראש מטה ההגנה. במהלך יום הולדתה של המלכה אליזבת השנייה הוא הפך לאביר הצלב הגדול במסדר האמבט. במהלך התפרצות מגפת הקורונה בממלכה המאוחדת היה קרטר חבר בקבינט מקבלי ההחלטות. ב-30 בנובמבר 2021 פרש קרטר מהצבא ובמקומו מונה טוני רדקין.

ב-1984 קרטר התחתן עם לואיז אן יוארט; יש להם שלושה בנים ובת אחת.

## קישורים חיצוניים

* 
* ביוגרפיה באתר GOV.UK 

קטגוריה:גנרלים בריטים
קטגוריה:ראשי מטה ההגנה (הממלכה המאוחדת)
קטגוריה:אנשי הכוחות המזוינים של בריטניה במלחמת אפגניסטן
קטגוריה:מפקדים במסדר האימפריה הבריטית
קטגוריה:מעוטרי אות השירות המצוין
קטגוריה:מסדר האמבט: אבירים וגבירות הצלב הגדול
קטגוריה:בריטים מעוטרי אות לגיון ההצטיינות
קטגוריה:בוגרי האקדמיה הצבאית המלכותית בסנדהרסט
קטגוריה:בריטים שנולדו ב-1959
יידישקייט (תוכנית טלוויזיה)

**יידישקייט** (ברוסית: **Идишкайт**) היא תוכנית טלוויזיה דוקומנטרית רוסית העוסקת בנושא היידישקייט.  מאז 2005, כשהתוכנית החלה לקבל את הפורמט הנוכחי שלה, היא נערכת על ידי טטיאנה קדינסקאיה, בבימויה של נטליה קאפר ומצולמת על ידי אולג וקסלר. 

הרב הראשי לשעבר של המחוז היהודי האוטונומי, מרדכי שיינר ורעייתו, אסתר שיינר, התארחו מדי פעם והנחו חלקים מהמופע. לפני שנת 2005 שודרו באופן קבוע תוכניות שונות הקשורות לנושאי יידיש ויהדות בטלוויזיה המקומית, ללא שם ספציפי.

"יידישקייט" משודרת במחוז האוטונומי היהודי ובמזרח הרחוק הרוסי. תוכנית הטלוויזיה משודרת בכל יום שישי מחוץ לבירוביג'ן, ולעיתים קרובות מכילה תוכן רוסי ויידי כאחד. בשנת 2015, כאשר התוכנית חגגה את עשור לפעילותה, דווח כי "יידישקייט" שודרה עד אז ביותר מ-500 פרקים.  פרקים אחרונים מפורסמים באינטרנט על ידי ערוץ הטלוויזיה המקומי.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות טלוויזיה רוסיות שעלו לשידור בשנות ה-2000
יוזף בק (זמר)

**יוזף בק** (בהונגרית: **Joseph Beck**; 11 ביולי 1848 – 15 בפברואר 1903) היה זמר אופרה (בריטון) יהודי-הונגרי. בנו של זמר האופרה יוהאן נפומוק בק.

## ביוגרפיה
יוזף בק נולד בעיר  פשט במשפחה יהודית של זמר אופרה. הוא התחיל לשיר בגיל צעיר. בשנת 1865 הוא עלה על במת התיאטרון בקרסלבד. במהלך שנות ה-70 של המאה ה-20 הוא שר על במה בזלצבורג, גראץ, קלן ופרנקפורט. בשנת 1880 הוא שר ב"דון ג'ובאני" בפתיחת בית האופרה בפרנקפורט. הוא היה חבר בהרכב אופרה באופרה של וינה, אופרה של המבורג ובבתי אופרה נוספות ברחבי האימפריה האוסטרו-הונגרית ובאימפריה הגרמנית. בשנים 1889–1890 הוא שר במטרופוליטן אופרה.

בשנת 1895 הוא עזב את האופרה והקדיש את זמנו בטיפול באביו החולה.

בק הלך לעולמו בשנת 1903 בברטיסלאבה.
## תפקידיו
בק התמחה בעיקר באופרה גרמנית אך שר גם ביצירות של מלחינים איטלקים וצרפתים:

* בטהובן: פידליו – דון פיזארו
* פטר קורנליוס: הספר מבגדד – תפקיד ראשי
* הרמן גץ: The Taming of the Shrew – פטרוצ'ו
* גולדמארק: מלכת שבא – שלמה המלך
* שארל גונו: פאוסט - ולנטין
* ג'וזפה ורדי: ריגולטו -  ריגולטו
* ג'אקומו מאיירבר: ההוגנוטים - רוזן דה נברס

## קישורים חיצוניים

* משפחת בק
* ביוגרפיה
* תיאור פעילותו

קטגוריה:זמרי אופרה יהודים הונגרים
קטגוריה:הונגרים שנולדו ב-1848
קטגוריה:הונגרים שנפטרו ב-1903
נבחרת דונצק בכדורגל

**נבחרת הכדורגל של הרפובליקה העממית של דונצק** היא נבחרת הכדורגל המייצגת את  הרפובליקה העממית של דונצק הבלתי מוכרת, הממוקמת באוקראינה. הנבחרת אינה חברה באופ"א או בפיפ"א, ולכן אינה מורשית להשתתף בגביע העולם בכדורגל או באליפות אירופה בכדורגל. במקום זאת, עד נובמבר 2022 היא הייתה חלק מקוניפ"א והתחרתה בתחרויות שלה.

## היסטוריה
הנבחרת נוסדה ב-25 ביולי 2015, ושיחקה נגד נבחרת אבחזיה במשחקה הראשון.  הנבחרת השתתפה במוקדמות גביע העולם בכדורגל של קוניפ"א 2018 אך לא הצליחה להעפיל אל גביע העולם. סאשה דורקופ, המזכיר הכללי של CONIFA, הצהיר שהוא לא מסכים עם נבחרת דונצק מבחינה פוליטית - תוך השוואה שלילית עם הצ'אגוסים - אבל ש"זה לא העניין" והנבחרת הורשתה להתחרות.  קוניפ"א ספגה ביקורת על תמיכה ב"בדלנות הנתמכת על ידי רוסיה".  הנבחרת הייתה אמורה לקחת חלק בגביע אירופה בכדורגל של קוניפ"א 2019, אך פרשה מהתחרות עוד לפני שהיא התחילה.  

## קישורים חיצוניים
*  

## הערות שוליים

דונצק
קטגוריה:הרפובליקה העממית של דונצק
הולך על כל הקופה

**הולך על כל הקופה** (באנגלית: **Other People's Money**) הוא סרט קולנוע אמריקאי מסוגת דרמה קומית משנת 1991 בבימויו של נורמן ג'ואיסון, עם דני דה ויטו, פנלופה אן מילר וגרגורי פק בתפקידים הראשיים.

התסריט מסוסס על הרומן "כסף של אחרים" של ג'רי סטרנר  משנת 1989 שהועלה בהצלחה באוף ברודוויי.

## תקציר העלילה
לורנס גארפילד (דני דה ויטו) הוא בעל חברת השקעות גדולה בניו יורק המתמחה בהשתלטות עוינת על מפעלים וחברות על ידי קניית שליטה במניותיהם, סגירתם ומכירתם ברווח. הוא מכנה עצמו בגאון "לארי המחסל". הוא רווק עשיר המטופל על ידי משרתו ונהגו ארתור (ר.ד. קול). בתחילת הסרט הוא מציג את משנת חייו: 

לארי צמוד אל מחשב שנקרא "כרמן" ונמצא בחדר עבודתו ובחדר השינה שלו ומורה לו מדי פעם על איזו חברה כדאי להשתלט. הפעם על הכוונת נמצא מפעל כבלים ברוד איילנד שבניו אינגלנד (New England Wire & Cable) הנמצא בקשיים. ללארי יש 12% מהמניות והוא מנסה לשכנע את בעל המפעל ג'ורגי (Jorgy; גרגורי פק) והמנכ"ל ביל קוטס (דין ג'ונס) למכור את המפעל ולצאת ברווח. על העובדים שיהפכו למובטלים הוא אינו חושב.

ג'ורגי מסרב לוותר על מפעל שמשפחתו החזיקה שנים ומהווה מקור פרנסה לרוב תושבי העיירה אך לארי מודיע כי שלח כבר את הטפסים לוועדה לניירות ערך ולבורסות המצהירים על כוונתו לקנות אחוזים נוספים מהמניות. בי סאליבן (פייפר לורי), אשתו של ג'ורגי מציעה לגייס לעניין את בתה קייט (פנלופה אן מילר) שהיא עורכת דין מנוסה בניו יורק.

לארי "נמס" לעומת עורכת הדין היפהפייה ונותן לה שבועיים להתכונן. בזמן הזה הוא מחזר אחריה ואף מציע לה נישואין אבל פרט לנשיקה אחת הוא לא משיג דבר.

בי נפגשת בחשאי עם לארי ומציעה לו מיליון דולר מכספה בתנאי שיבטל את ניסיונו להשתלט על החברה אך הוא מסרב כי הוא "לא לוקח כסף מאלמנות או יתומים".

מתכנסת אספה בעלי מניות כדי להחליט על גורל המפעל. ג'ורגי ולארי מציגים לפניהם את השקפתם על עתיד המפעל.

ג'ורגי מדבר על ההיסטוריה של המפעל הקשורה בזו של העיירה והעובדים וכי למפעל יש סיכוים ואסור שייסגר. הוא זוכה למחיאות כפיים.

אחריו נואם לארי שמתקבל בתחילה בבוז אך היחס אליו משתנה כשהוא מסביר לבעלי המניות כי המפעל הזה הוא למעשה מת ואם הם רוצים שיישאר להם משהו בכיס עליהם לבחור בו.

לבסוף מנצח לארי והמפעל נסגר אך הוא נשאר בודד ועצוב. קייט מציעה להיפגש אתו בהצעה של חברה יפנית גדולה לרכוש את המפעל ולפתוח אותו כדי לייצר כבלים וסיבים לתעשיית כריות אוויר. לארי שמח לפגוש אותה אף על פי שהיא מבהירה לו שהפגישה היא למטרות עסקיות בלבד.

## צוות השחקנים

## קישורים חיצוניים

*קדימון לסרט, באתר יוטיוב
*הנאום של ג'ורגי באתר יוטיוב
*הנאום של "לארי המחסל", באתר יוטיוב
*הולך על כל הקופה, באתר TCM

קטגוריה:סרטים אמריקאיים
קטגוריה:סרטים באנגלית
קטגוריה:סרטי האחים וורנר
קטגוריה:סרטי דרמה קומית
קטגוריה:סרטים מבוססי מחזות
קטגוריה:סרטים על שוק ההון
קטגוריה:סרטי נורמן ג'ואיסון
קטגוריה:סרטי 1991
קטגוריה:סרטים שצולמו בקונטיקט
גאבור

קטגוריה:שמות משפחה
קטגוריה:שמות משפחה הונגריים
קטגוריה:שמות פרטיים
אלן דושן

**אלן דושן** (בלוקסמבורגית: **Alain Duschène**; נולד ב-19 במרץ 1960) הוא גנרל לוקסמבורגי בדימוס, אשר שימש כראש ההגנה (מקביל לרמטכ"ל) של צבא לוקסמבורג 2017-2020.

## ביוגרפיה
דושן נולד באש-סור-אלזט ב-19 במרץ 1960. הוא התגייס לצבא לוקסמבורג ב-1978 ונרשם לקורס קצינים באקול רויאל מיליטר בבריסל. ב-1998 הועלה לדרגת לוטננט קולונל ומונה לאחראי כוח אדם ויחסי ציבור במטה הכוחות המזוינים. במרץ 2008 הוא הועלה לדרגת קולונל. ב-30 בספטמבר 2017 הוא מונה לראש ההגנה (מקביל לרמטכ"ל) במקום רומן מנסינלי.

כהונתו של דושן בתפקיד לוותה במחלוקת עזה בלוקסמבורג שכונתה "פרשת שלק". הפרשה החלה כאשר דושן הורה לסלק מהמודיעין הצבאי את איש האיגודים המקצועיים כריסטיאן שלק (Christian Schleck). האיגודים המקצועיים בלוקסמבורג מחו כנגד הפיטורין ודרשו לפטר את דושן עצמו. בינואר 2020 הצליח שר ההגנה פרנסואה באוש להגיע לפשרה על פיה הוחזר שלק לצבא.

חודש לאחר מכן הודיע דושן כי הוא פורש מהצבא בלי קשר לפרשת שלק. סטיב תול נקרא למלא את תפקידו.

## קישורים חיצוניים

* סטיב תול באתר צבא לוקסמבורג
* סטיב תול באתר נאט"ו

קטגוריה:גנרלים לוקסמבורגים
קטגוריה:מפקדי צבאות סדירים בעת החדשה: אישים
קטגוריה:ילידי 1960
ג'ונו דייוויס

**ג'ונו דייוויס** (באנגלית: **Jonno Davies** נולד ב-17 ביולי 1992) הוא שחקן קולנוע וטלוויזיה אנגלי.

## ביוגרפיה
דייוויס נולד בצ'סטרפילד, דרבישייר, אנגליה. הוא למד באקדמיה לאמנויות התיאטרון איטליה קונטי, וסיים את לימודיו בשנת 2013. הוא היה המועמד של האקדמיה בתחרות "פרס ספוטלייט" בשנתו האחרונה. .

## קריירה
בשנת 2009, דייוויס השתתף במחזמר "כנר על הגג", בכיכובם של אנריקו קורמנו ותיאו גרין.

בשנת 2014 שיחק דייוויס בתפקיד הראשי בעיבוד הבימתי של הרומן התפוז המכני. בתחילה הוא לוהק רק לסיבובי ההופעות בנורווגיה וסינגפור, ב-2014 וב-2015 בהתאמה. הפרסום כי המחזה אמור לעלות בסינגפור עורר עניין תקשורתי רב, שכן כל הפקות התיאטרון של הקלאסיקה הדיסטופית של אנתוני ברג'ס נאסרו במדינה במשך למעלה מ-30 שנה. חלק ניכר מהקידום והשיווק של התוכנית התרכז בצוות השחקנים של ההפקה בלבד, ומבנה הגוף השרירי של דייוויס לא נעלם מעיניהם, כשמגזין "8 Days" מציג אותו בתור הגבר היפה ללא חולצה של השבוע, לקראת מופע הפתיחה. מופע הבכורה במדינה התקיים בתיאטרון אספלנדה ב-4 בנובמבר 2015. המהדורה הסינגפורית של מגזין אסקווייר קיימה ראיון בן ארבעה עמודים עם דייוויס.

בשנת 2014 שיחק דייוויס בתפקיד הראשי במחזה דרקולה , שהוצג בפסטיבל הפרינג' באדינבורו. באותה שנה שיחק גם במחזה "שייקספיר מאוהב" שהייתה מועמדת לפרס אוליבייה .

ביוני 2019, פורסם כי דייוויס לוהק לשחק בסדרת אמזון פריים, ציידים בכיכובו של אל פצ'ינו. דייוויס גילם בסדרה את טוביאס.

דייוויס הופיע במספר סדרות וסרטי טלוויזיה, בהם קינגסמן: השירות החשאי, ' נפגעים, , הוליאוקס ועדות אילמת, . הוא גילם את התפקיד של אנדרו קינג במותחן הבריטי "King of Crime" שיצא בסוף 2018.

## חיים אישיים
דייוויס מנהל מערכת יחסים עם השחקנית רייצ'ל ברייט, הידועה בעיקר בזכות משחקה בסדרת הטלוויזיה *[[איסטאנדרס]]*, מאז 2014. הם היו אמורים להתחתן באוקטובר 2020, אך החתונה נדחתה בשלוש הזדמנויות עקב מגבלות נגיף הקורונה. בני הזוג נישאו לבסוף במועדון הגראוצ'ו בלונדון ב-10 ביולי 2021.

ביוני 2021, דייוויס וברייט הופיעו שניהם יחד בפרק של סדרת הטלוויזיה הולבי סיטי.

## קישורים חיצוניים

* 

## הערות שוליים

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1992
Fulenn

**Fulenn** (בעברית: **ניצוץ**) הוא סינגל מאת הצמד המוזיקלי הצרפתי - ברטוני אלוון ואהז. השיר יצג את צרפת באירוויזיון 2022 בטורינו וזכה במקום ה־24 בגמר, לאחר שזכה בקדם הלאומי הצרפתי c'est vous qui décidez !

## לפני האירוויזיון
France 2 פתחה את תקופת הגשת השירים לאירוויזיון ב-21 ביוני 2021 על מנת שאמנים וכותבי שירים יוכלו להגיש את הצעותיהם, עד המועד האחרון ב-24 באוקטובר 2021. השירים נדרשו להכיל לפחות 70% שפה צרפתית או שפה אזורית. עם סגירת המועד האחרון, קיבלה הרשות 3,000 הגשות. 12 המועמדים שנבחרו להתחרות בגמר הלאומי הוכרזו ב-16 בפברואר 2022. אחד מהשירים היה "Fulen" ויחד עם 11 השירים האחרים צפוי היה להתחרות בקדם הלאומי הצרפתי c'est vous qui décidez ב-5 במרץ.

"Fulenn" עלה לשלב השני בגמר, ולבסוף גם ניצח את התחרות עם 222 נקודות ובכך נבחר לייצג את צרפת באירוויזיון 2022 בטורינו. זו הפעם השנייה ששיר בשפה הברטונית יתחרה בתחרות.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. עם תום הקראת התוצאות דורגה במקום ה-24 עם 17 נקודות.

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי צרפת באירוויזיון
קונסטרקטה

**אנה ג'וריץ**' (בסרבית: **Ana Đurić**; נולדה ב-1978), הידועה בשם הבמה **קונסטרקטה**, היא זמרת ופזמונאית סרבית. היא גם חלק מהלהקה האלטרנטיבית Земља Грува!, שזכתה לפופולריות רבה. קונסטרקטה נבחרה לייצג את סרביה באירוויזיון 2022 בטורינו עם השיר "In corpore sano".

## ביוגרפיה
נולדה בבלגרד בשם אנה ג'וריץ', ואימצה לעצמה את השם קונסטרקטה בגיל 20, מכיוון שאהבה לחבר חרוזים בצורה ספציפית, מתמטית, בהתאם למקצועה, אדריכלות. פירוש השם הוא להיות רגשי ורציונלי.

קונסטרקטה החלה את הקריירה המוזיקלית שלה כחלק מלהקת Mistakemistake, ולאחר מכן הצטרפה ללהקת , שהוקמה ב-2007.

הסינגל הראשון שלה יצא לאור בשנת 2019 תחת השם "Žvake". הסינגל השני שלה, "Neam Šamana", יצא לאור ב-2020. ב-2022 פרסמה את הפרויקט המוזיקלי "Triptih", ובו שלושה שירים: "In corpore Sano", "Nobl" and "Mekano". 9.

### אירוויזיון 2022
ב-8 בפברואר 2022 יצא לאור השיר "In corpore sano" אותו הלחינה בעצמה עם אחד מחברי הלהקה שלה, מילובן בושקוביץ'. עם השיר הזה, היא העפילה לגמר הקדם לזכות לייצג את מדינתה באירוויזיון 2022 בטורינו, ולאחר מכן אף זכתה בתחרות, וזכתה לייצג את סרביה באירוויזיון 2022. ב-12 במאי 2022 ביצעה קונסטרקטה את "In corpore sano" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. בגמר שהתקיים ב-14 במאי זכה השיר ב-87 נקודות מחברי השופטים ו-225 נקודות מהקהל, סך הכל קיבל השיר 312 נקודות וסיים במקום החמישי. בנוסף שברה קונטרקטה את השיא של סרביה במספר הנקודות שהשיגה בגמר שהיה קודם לכן - 268 ונקבע ב-2007.

## חיים אישיים
הן קונסטרקטה והן בעלה הם אדריכלים, תואר אותו למדו באוניברסיטת בלגרד. יחד יש להם בת ובן.

## קישורים חיצוניים

## הערות שוליים

קטגוריה:זמרות סרביות
קטגוריה:משתתפי אירוויזיון 2022
קטגוריה:נציגי סרביה באירוויזיון
קטגוריה:ילידות 1978
כריס וונדולובסקי

**כריסטופר אליוט וונדולובסקי** (באנגלית: **Christopher Elliott Wondolowski**; נולד ב-28 בינואר 1983) הוא כדורגלן עבר אמריקאי ששיחק בעמדת החלוץ.

וונדולובסקי הוא מלך שערי ה-MLS בכל הזמנים, עם 171 שערים.

## חיים אישיים
וונדולובסקי נולד בדנוויל שבקליפורניה לאב ממוצא פולני ולאם משבט הקיאווה, בו וונדולובסקי חבר גם כיום. בשנת  נישא ללינדזי ולהם שתי בנות.

## קריירת מועדונים
וונודלובסקי התחיל לשחק כדורגל בקבוצת הכדורגל של תיכון "דה לה סאל בקונקורד", עמה זכה בשני תארים בשנים  ו-. לאחר מכן, הצטרף לזו של אוניברסיטת צ'יקו סטייט במדיה כבש 39 שערים (17 מתוכם בעונת ) ב-84 משחקים. בשנת  נבחר במקום ה-41 בדראפט על ידי סן חוזה ארת'קווייקס והצטרף לקבוצת המילואים של המועדון. ב-10 בספטמבר 2005 ערך את הופעת הבכורה שלו בקבוצה הבוגרת בניצחון 0-3 נגד צ'יבאס ארצות הברית.

בשנת  הצטרף ליוסטון דינמו וגם בה שיחק תחילה בקבוצת המילואים של המועדון. ב-30 באוגוסט 2006 הבקיע את שער הבכורה שלו בקבוצה הבוגרת במשחק הליגה נגד שיקגו פייר. ב-7 באוקטובר 2008 הבקיע את שער הבכורה שלו בליגת האלופות של אמריקה הצפונית בניצחון 1-2 נגד סן פרנסיסקו.

ביוני  וונדולובסקי חזר לקדנציה שנייה סן חוזה ארת'קווייקס. עונת  הייתה עונת הפריצה של וונדולובסקי, בה כבש 18 שערים ב-26 משחקים והפך למלך שערי הליגה. וונדולובסקי נכלל בנבחרת האולסטאר של ה-MLS לקראת המשחק נגד צ'לסי ואף כבש שער במשחק. ב-6 באוקטובר 2012 הבקיע שלושער במשחק הליגה נגד קולורדו ראפידס, שהפכו אותו למלך שערי הקבוצה בכל הזמנים. בעונה זו, זכה ארבע פעמים בשחקן החודש והפך לכדורגלן הראשון שעשה זאת אי פעם ב-MLS. ב-24 במאי 2015, וונדולובסקי כבש את שערו ה-100 במשחק הליגה נגד אורלנדו סיטי.

ב-19 באוגוסט 2017 וונדולובסקי הפך לשחקן הראשון בתולדות הליגה שכובש מספר דו-ספרתי של שערים בשמונה שנים. ב-18 במאי 2019 הבקיע רביעייה במשחק הליגה נגד שיקגו פייר, והפך למלך שערי ה-MLS בכל הזמנים. בסיום עונת  פרש מכדורגל.

## קריירה בינלאומית
ב-22 בינואר 2011 וונדולובסקי ערך את הופעת הבכורה שלו בנבחרת ארצות הברית בתיקו 1-1 נגד . ב-23 במאי 2011 נגלל בסגל הנבחרת לקראת גביע הזהב 2011.

ב-5 ביולי 2013, וונדולובסקי כבש את שערו הבינלאומי הראשון במשחק נגד . 4 ימים לאחר מכן, הבקיע שלושער בניצחון 1-6 נגד .

וונדולובסקי השתתף עם הנבחרת שלוש פעמים בגביע הזהב של CONCACAF, מונדיאל 2014 וקופה אמריקה 2016.

## תארים
; סן חוזה ארת'קווייקס
*מגן האוהדים: , 

; יוסטון דינמו
*גביע ה-MLS: , 

; נבחרת ארצות הברית
*גביע הזהב: 2013

; אישיים
*נעל הזהב של ה-MLS: , 
*נבחרי העונה ב-MLS: , , 
*כדורגלן העונה ב-MLS: 
*נבחרת האולסטאר של ה-MLS: , ,  , 
*מלך השערים בגביע הזהב של CONCACAF: 2013
*25 הגדולים בתולדות ה-MLS: 
*מלך שערי ה-MLS בכל הזמנים
*מלך שערי סן חוזה ארת'קווייקס בכל הזמנים

## קישורים חיצוניים

קטגוריה:אמריקאים ילידי קליפורניה
קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלני סן חוזה ארת'קווייקס
קטגוריה:כדורגלני יוסטון דינמו
קטגוריה:קליפורניה: כדורגלנים
קטגוריה:כדורגלני נבחרת ארצות הברית
קטגוריה:כדורגלני גביע הזהב 2011
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:בוגרי אוניברסיטת המדינה של קליפורניה בצ'יקו
קטגוריה:אמריקאים ממוצא פולני
קטגוריה:אמריקאים ממוצא אינדיאני
קטגוריה:אמריקאים שנולדו ב-1983
המורה (מיני-סדרה, 2020)

**המורה** (באנגלית: **A Teacher**) היא מיני סדרת טלוויזיה דרמטית אמריקאית, שנוצרה על ידי האנה פידל המבוססת על סרטה בעל אותו השם . בסדרה מככבים קייט מארה וניק רובינסון. הסדרה הופקה על ידי ערוץ הטלוויזיה בכבלים האמריקאי, FX והוקרנה בבכורה בשירות הסטרימינג, הולו ב-10 בנובמבר 2020.

## עלילה
עלילת הסדרה מתרחשת בין 2013 ל-2014, ומתמקדת בקלייר וילסון, מורה לאנגלית בבית ספר התיכון הבדיוני וסטרברוק באוסטין, טקסס, ועוסקת בקשר מיני אסור עם תלמיד התיכון בן ה-17, אריק ווקר. המיני-סדרה בוחנת את המורכבות של מערכת היחסים ואת ההשלכות על שניהם ועל הסובבים אותם.

## שחקנים ודמויות
### תפקידים ראשיים
* קייט מארה - קלייר וילסון, מורה לאנגלית בתיכון בשנות ה-30 המוקדמות לחייה המנהלת רומן אסור עם אחד מתלמידיה, אריק ווקר.
* ניק רובינסון - אריק ווקר, תלמיד תיכון פופולרי שלקשר המיני שלו עם המורה יש השלכות לכל החיים.

### תפקידי משנה

## הפקה
בפברואר 2014, פורסם שסרטה של האנה פידל "המורה" יעובד למיני סדרת טלוויזיה על ידי HBO . פידל היא התסריטאית והמפיקה של הסדרה יחד עם דני ברוקלהרסט . קייט מארה שמככבת בסדרה תשמש גם היא כמפיקה בפועל, בעוד שפידל גם תביים את הסדרה, שתשודר ותופק ב-FX במקום ב-HBO. לאחר השלמת רכישת "21st Century Fox"  על ידי דיסני במרץ 2019, חברת וולט דיסני הפכה לבעלי העניין העיקריים של Hulu וכאשר FX הפכה לאחד הנכסים שנרכשו באמצעות הרכישה, פורסם בנובמבר 2019 כי הסדרה תוקרן בבכורה בהולו במקום ב-FX, כחלק מ"FX on Hulu". את המוזיקה לסדרה הלחין קיגן דוויט.

### ליהוק
באוגוסט 2018, פורסם שקייט מארה וניק רובינסון לוהקו לתפקידים ראשיים לסדרה. בספטמבר 2019, אשלי צוקרמן, מריאל סקוט, שיין הארפר ואדם דייוויד תומפסון, ריאה קיהלסטדט, קמילה פרז, קמרון מולן וסיארה בראבו לוהקו לתפקידים משניים.

### צילומים
הצילומים העיקריים החלו בקלגרי, אלברטה, באוגוסט 2019. ונערכו ב-13 באוקטובר 2019.

## הפצה והקרנות ראשונות
המיני-סדרה עלתה לראשונה ב-10 בנובמבר 2020, כששלושת הפרקים הראשונים זמינים והשאר יצאו לראשונה על בסיס שבועי ב-FX ב-Hulu . הסדרה גם הוקרנה בבכורה ב-BBC Two בבריטניה ב-3 בינואר 2021. בינלאומית, היא זמינה ב-Disney+ תחת מרכז הסטרימינג הייעודי Star כסדרה מקורית מאז 23 באפריל 2021, ובאמריקה הלטינית הסדרה עלתה לראשונה ב-31 באוגוסט 2021 ב-Star+ .

## ביקורות
אתר Rotten Tomatoes דיווח על דירוג אישור של 72% על סמך 29 ביקורות, עם דירוג ממוצע של 6.26/10, והיא אחת מהסדרות הנצפות ביותר של שירות ההזרמה הולו.

## קישורים חיצוניים

* 
* 
* 

## הערות שוליים

קטגוריה:פוקס: תוכניות וסדרות
קטגוריה:תוכניות טלוויזיה באנגלית
קטגוריה:הולו: תוכן מקור
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2020
אלכסיי קורז'וקין

**אלכסיי קורז'וקין** (ברוסית: **Алексей Корзухин**; 1835 – 1894) היה צייר ז'אנר רוסי.

## ביוגרפיה
הוא נולד למשפחה של מחפשי זהב ליד יקטרינבורג. בצעירותו עבד במפעל רכבות מקומי ובמטבעה.  הוא התחיל לצייר כשהיה עדיין ילד ולכן, בשנת 1858, הוא נכנס לאקדמיה האימפריאלית לאמנויות יפות, שם למד אצל פיוטר באסין ופיודור ברוני. בשנת 1861 הוענק לו מדליית זהב וקצבה עבור הוצאות נסיעה.

עם זאת, בשנת 1863, הוא הפך לחבר בקבוצת "מרד הארבעה עשר", קבוצת סטודנטים שהעדיפה את הריאליזם ומחו על התעקשותה של האקדמיה לצייר בסגנון קלאסי. הוא והאחרים פרשו מהאקדמיה, קיבלו את הכינוי "אמן סוג ב'". זמן קצר לאחר מכן הצטרף לקומונה אמנותית, ונשאר איתם עד שהתפרקו ב-1871. הוא גם הפך לחבר בקבוצת "הנודדים" ולימד רישום ב"חברה האימפריאלית למען עידוד האמנויות".

בשנת 1865, ציורו "התעוררות בבית הקברות בכפר" זיכה אותו בדרגת "אמן מהשורה הראשונה", ושלוש שנים לאחר מכן, הוא זכה בתואר "אקדמאי".

בנוסף לציורי חיי היום-יום יצר דיוקנאות ועבודות דתיות. אלה כוללים אייקונים ותיאורים של ארבעת האבות של הכנסייה בקתדרלת ישו המושיע; ציורי קיר בקתדרלת ההתעלות, ושלוש עשרה תמונות עבור קתדרלת המולד, בריגה. הוא גם הציג תערוכות רבות, כולל התערוכה הבינלאומית השנתית השנייה בלונדון (1872), התערוכה העולמית בווינה (1873) ותערוכת המאה בפילדלפיה (1876).

הוא היה עד להתנקשות בצאר אלכסנדר השני ב-1881. הדבר הביא להלם עצבי חמור והוא מעולם לא התאושש לחלוטין מבריאותו.

## גלריה

File:A Korzukhin 27.jpg

File:A Korzukhin 028.jpg

File:A Korzukhin 030.jpg

File:Streltsy mutiny in 1682.jpg

## קישורים חיצוניים

## הערות שוליים

קטגוריה:ציירים רוסים
קטגוריה:רוסים שנולדו ב-1835
קטגוריה:נפטרים ב-1894
רידג'סיאנו האפס

**רידג'סיאנו דלאנו האפס** (בהולנדית: **Ridgeciano Delano Haps**; נולד ב-12 ביוני 1993) הוא כדורגלן סורינאמי המשחק בעמדת המגן השמאלי בונציה ובנבחרת סורינאם.

## קריירת מועדונים
האפס התחיל את הקריירה שלו בקבוצות כדורגל מקומיות, עד שהגיע לזו של אלקמאר. ב-28 בספטמבר 2013 ערך את הופעת הבכורה שלו בקבוצה הבוגרת בניצחון 1-2 נגד פ.ס.וו. איינדהובן. ב-1 בפברואר 2014 הושאל לגו אהד איגלס עד לסיום העונה. ב-20 בפברואר 2016 הבקיע את שער הבכורה שלו בקריירה בניצחון 1-4 נגד חרונינגן.

ב-18 ביולי 2017 האפס חתם בפיינורד, אלופת הולנד דאז. בעונת  סבל מפציעות חוזרות, ורשם רק 9 הופעות בכל העונה.

ב-31 באוגוסט 2021 חתם בוונציה מהסרייה א', תמורת 4.5 מיליון אירו. ב-31 בינואר 2023 הושאל לגנואה עד לסיום העונה.

## קריירה בינלאומית
בשנת , האפס ניצל את שורשיו הסורינאמים והחליט לייצג את הנבחרת הלאומית. ב-4 ביוני 2021 ערך את הופעת הבכורה שלו בנבחרת בניצחון 0-6 נגד . האפס נכלל בסגל הנבחרת לקראת גביע הזהב 2021.

## תארים
; פיינורד
*הגביע ההולנדי: 
*מגן יוהאן קרויף: , 

## קישורים חיצוניים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:מגני כדורגל הולנדים
קטגוריה:מגני כדורגל סורינאמים
קטגוריה:אוטרכט: כדורגלנים
קטגוריה:כדורגלני א.ז. אלקמאר
קטגוריה:כדורגלני גו אהד איגלס
קטגוריה:כדורגלני פיינורד
קטגוריה:כדורגלני ונציה
קטגוריה:כדורגלני גנואה
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:כדורגלני גביע הזהב 2025
קטגוריה:ספורטאים הולנדים באיטליה
קטגוריה:הולנדים שנולדו ב-1993
קטגוריה:סורינאמים שנולדו ב-1993
פה קונאטה

**פה מומודו קונאטה** (בצרפתית: **Pa Momodou Konate**; נולד ב-25 באפריל 1994) הוא כדורגלן שוודי-גינאי המשחק בעמדת המגן השמאלי בבוטב פלובדיב מליגת העל הבולגרית.

## קריירת מועדונים
קונאטה נולד במאלמה לאב ממוצא גינאי ואם ממוצא גמביאני. הוא התחיל את הקריירה שלו במחלקת הנוער של מאלמה, אליה הצטרף בגיל 5 ושיחק בכל קבוצות הגיל של מחלקת הנוער של המועדון. ב-23 בנובמבר 2012, קונאטה חתם בקבוצה הבוגרת של המועדון. ב-17 באפריל 2013 ערך את הופעת הבכורה שלו בקבוצה הבוגרת בניצחון 0-2 נגד א.י.ק סולנה. בעונתו הראשונה במועדון, רשם 6 הופעות ברובם עלה כמחליף. בעונת , מעמדו בהרכב התערער בעקבות הגעתו של יושימאר יוטון. בעונת  חזר להרכב הקבוצה ורשם 22 הופעות.

בינואר , קונאטה חתם לארבע שנים בקבוצה הבוגרת והושאל מיישית לאוסטר מהליגה השוודית השנייה. במהלך קיץ  חזר למאלמה בעקבות עזיבתם של מיקו אלבורנוס ומהמוט אוזן. בתחילת עונת , קונאטה עורר עניין בקרב מספר מועדונים באירופה, אך ב-8 במאי 2017 נפצע במהלך המשחק נגד אלפסבורג.

בקיץ , קונאטה חתם לשלוש שנים בספאל מהסרייה א'. בתחילת הקדנציה שלו נפצע ברגלו ונאלץ להיעדר מספר חודשים. ב-31 ביולי 2018 קונאטה חתם בסינסינטי בה שיחק עד סיום שנת .

ב-27 בפברואר 2019, קונאטה חתם בסונדסוואל. ב-14 באפריל 2019 קונאטה ערך את הופעת הבכורה שלו בקבוצה בהפסד 3-1 לאלפסבורג. ב-27 במאי הבקיע את שער הבכורה שלו בהפסד 2-1 למאלמה.

ב-15 ביולי 2020, קונאטה חתם ביונקופינג סודרה מהליגה השוודית השנייה. ב-25 במאי ערך את הופעת הבכורה שלו בקבוצה בניצחון 0-2 נגד ברגה. ב-5 בספטמבר הבקיע את שער הבכורה שלו בקבוצה בניצחון 0-3 נגד אסקילסטונה.

ב-9 בספטמבר 2020, קונאטה חתם ברוזנבורג בלקלאב מליגת העל הנורווגית. ב-20 בספטמבר ערך את הופעת הבכורה שלו בקבוצה בניצחון 1-2 נגד הוגסונד. ב-25 באוקטובר הבקיע את שער הבכורה שלו בניצחון 1-2 נגד סרפסבורג 08.

ב-31 בינואר 2021 חתם בבוטב פלובדיב מליגת העל הבולגרית.

ב-7 בספטמבר 2023 חתם בנאה סלמיס פמגוסטה מליגת העל הקפריסאית.

## קריירה בינלאומית
בצעירותו, קונאטה שיחק בנבחרת הצעירה של שוודיה וזכה עמה באליפות אירופה בכדורגל עד גיל 21 - 2015. בדצמבר  זומן לראשונה לנבחרת הבוגרת וב-6 בינואר 2016 ערך את הופעת הבכורה שלו בנבחרת בתיקו 1-1 נגד . היה חלק מסגל הנבחרת באולימפיאדת ריו דה ז'ניירו (2016).

מאחר ששיחק רק במשחקי ידידות, קונאטה יכל להחליף נבחרת ובאוקטובר  החליט לייצג את . ב-15 באוקטובר 2019 ערך את הופעת הבכורה שלו בנבחרת בהפסד 3-2 ל.

## תארים
; מאלמה
*ליגת העל השוודית: , , , 
*הגביע השוודי: 

; נבחרת שוודיה
*אליפות אירופה בכדורגל עד גיל 21: 2015

## קישורים חיצוניים

קטגוריה:כדורגלנים שוודים
קטגוריה:כדורגלנים גינאים
קטגוריה:מגני כדורגל שוודים
קטגוריה:מגני כדורגל גינאים
קטגוריה:כדורגלני מאלמה
קטגוריה:כדורגלני ספאל
קטגוריה:כדורגלני סינסינטי
קטגוריה:כדורגלני סונדסוואל
קטגוריה:כדורגלני רוזנבורג
קטגוריה:כדורגלני בוטב פלובדיב
קטגוריה:כדורגלני נאה סלמיס פמגוסטה
קטגוריה:כדורגלני נבחרת גינאה
קטגוריה:כדורגלנים שוודים באולימפיאדת ריו דה ז'ניירו (2016)
קטגוריה:כדורגלני גביע אפריקה לאומות 2021
קטגוריה:ספורטאים שוודים באיטליה
קטגוריה:ספורטאים זרים באיטליה
קטגוריה:ספורטאים זרים בארצות הברית
קטגוריה:ספורטאים זרים בנורווגיה
קטגוריה:ספורטאים זרים בבולגריה
קטגוריה:ספורטאים זרים בקפריסין
קטגוריה:שוודים שנולדו ב-1994
קטגוריה:גינאים שנולדו ב-1994
יעקב בן נעים

ממוזער
הרב **יעקב בן נעים** או **אבן נעים** (? -כ"א באדר ה'תע"ד, 8 במרץ 1714) היה הרב הכולל, אב בית דין וראש מתיבתא באזמיר. מרבניה המפורסמים במאה ה17.

## ביוגרפיה
עסק רבות בהוצאת ספרי חותנו, רבה של אזמיר רבי אהרן לפפה. מתוקף תפקידו כרב הכולל, נשא הרב יעקב דרשות בשבת על סדר פרשיות השבוע וכן בשבתות מיוחדות כגון שבת הלבשה, שבת הגדול, הספדים ועוד. תחילה נשא את דרשותיו בקהילת קודש "גברת" ולאחר מכן בקהילת קודש "אלגזי", מסיבה זו קרא את ספר דרשותיו בשם משכנות יעקב, מפני שלא במשכן אחד נאמרו כולם. את משאיו היה נוהג להתחיל בדברי התורה, להמשיך בנביאים ולסיים בהלכות עד ההלכה הפסוקה.

בדרשותיו מרבה לתקוף את אותם הלומדים קבלה שלא מפי רב מוסמך:

דבריו אלו מכוונים כנראה כלפי השבתאים שבדורו, שכן חמיו וכן רבי שלמה אלגאזי, שהיה חמיו של אהרן לפפה, עזבו שניהם את איזמיר בעקבות מחלוקתם נגד תומכי שבתי צבי, עם זאת, ר' יעקב לא נמנע מלהביא בספריו דברי קבלה רבים. מתלמידיו היו הרב יצחק אלבעלי הראשון והרב אברהם אבן עזרא.

נפטר בכ"א באדר ה'תע"ד באזמיר.

## חיבוריו

* דרשותיו נדפסו לאחר מותו בספר **משכנות יעקב** (שאלוניקי 1721), והודפסו בשנית על ידי מכון אוצרות גאוני ספרד (ע"ר) בשנת 1997. לספרו הסכמות מהרב בנימין הלוי והרב יצחק הכהן רפפורט, חלק מהדרשות חלקיות או קטועות.

* **קונטרס צניף מלוכה** בנושא כבוד המלך ועניינים נוספים, נדפס בסוף ספר משכנות יעקב.

תשובות שלו ניתן למצוא בספר "אבק דרכים" לנכדו רבי ברוך קאלומטי (שאלוניקי תקע"ד) וכן בשו"ת לרבי חיים בנבנישתי.

עוד מדבריו מובאים בספר שנות חיים לרב חיים חזן (וניציאה תנ"ג), בספר פני שבת (איזמיר תרע"ג) לרבי ישראל יעקב אלגאזי, ובכתב יד אנונימי של תלמידו.

## לקריאה נוספת
* יעקב ש. שפיגל, **ר' יעקב ן' נעים ויחסו לקבלה ולשבתאות**, מחניים: רבעון למחקר להגות ולתרבות יהודית 6, תשרי ה'תשנ"ד, עמ' 198–203.

## קישורים חיצוניים

* 
* 
* 

## הערות שוליים

קטגוריה:איזמיר: רבנים
קטגוריה:ילידי המאה ה-17
קטגוריה:נפטרים ב-1714
כתובת בעל לבנון

**כתובת בעל לבנון**, המסומנת KAI 31, היא כתובת פיניקית שנמצאה בלימסול שבקפריסין בשמונה שברי ברונזה בשנות ה-70 של המאה ה-19 ונרכשה ב-1876 על ידי שארל קלרמון-גנו מסוחר בלימסול. בזמן גילוים הם נחשבו לממצא השני בחשיבותו בפליאוגרפיה השמית, אחרי מצבת מישע.

הכתובת, שנמצאה בקפריסין, מזכירה סוכן של קרתחדשת שהוא גם עבד של מלך הצידונים, ומבטאת מערכת "קולוניאלית" בין הישויות הפיניקיות.

## הכתובת
הכתובת מוכרת כ־CIS I 5 וכ־KAI 31. הכתובת המקורית נחרתה על שפת קערת ברונזה. שרדו ממנה שמונה שברים, המסודרים כך:

# ממלכצדנמאזית
# נלבעללבננ
# אדני
# בראשתנחשתתח
# וסכנקרתח
# דשתעבדחר
# טבסכנקרתחדשתא
# עללבננאדני

לפי התאמה פיזית בין השברים והתאמה בתוכנם, הכתובת משוחזרת כך (שברים 1-6):

כלומר: "... סוכן קרתחדשת עבד חירם מלך צידונים, אז נתן לבעל לבנון אדוני ראשית נחושת...". שברים 7 ו-8 אינם חלק מהרצף של שברים 1-6, והשתייכו לחלק אחר מהכתובת. נחום סלושץ קרא את האות ח' שבסוף שבר מספר 4 כ"הל" והשלים "בראשת נחשת הל[בנן...]". קרתחדשת היא כנראה המושבה קרתחדשת בצפון אפריקה. המלך הנזכר בכתובת אינו חירם הראשון מצור אלא חירם השני, שמלך בתקופת תגלת-פלאסר השלישי.

## גלריה

קובץ:Baal Lebanon inscription pieces as first published by Renan in 1877.jpg|השברים כפי שפורסמו לראשונה על ידי ארנסט רנן
קובץ:Baal Lebanon inscription reconstructed.png|שחזור (עם שני חלקים שאינם מתאימים)
קובץ:Baal Lebanon inscription text.png|העתקת הכתובות שעל השברים


## ראו גם
* רשימת כתובות כנעניות וארמיות

## לקריאה נוספת
* , Corpus Inscriptionum Semiticarum, vol. I 1 5
* , Corpus Inscriptionum Semiticarum, vol. I 1: Tabulæ, tab. IV
* Ernest Renan. Notice sur huit fragments de pateres de bronze portant des inscriptions pheniciennes tres-anciennes: Journal des savants, August 1877, p. 487–494 (1 PL).
* Isaac Taylor, , 1883, p. 210
* Clermont-Ganneau, HIRAM, KING OF TIRE, the Atheneum, April 17, 1880


## קישורים חיצוניים

## הערות שוליים

קטגוריה:ממצאים ארכאולוגיים מארד
בעל לבנון
קטגוריה:קפריסין: ארכאולוגיה
קטגוריה:לימסול
בעל לבנון
קטגוריה:צור
אנתוני טורפל

**אנתוני ג'וזף טורפל** (באנגלית: **Anthony Turpel**; נולד ב-26 בינואר 2000) הוא שחקן אמריקאי.

## ביוגרפיה
טורפל נולד ב-26 בינואר 2000 בלוס אנג'לס, קליפורניה. יש לו אחות גדולה.

כשהיה בן 5, הוא הופיע בהפקה מקומית למחזה "הקוסם מארץ עוץ" כאחד מגמדי המנצ'קין. אנתוני רצה לעשות יותר ולכן הוא החל להופיע ביותר הצגות והתחיל לקחת שיעורי משחק ואף קיבל סוכן.

## קריירה
הופעת הבכורה שלו בטלוויזיה הייתה בשנת 2015 בסדרת הילדים והנוער האמריקאית "הסוכן הנרי" בתפקיד סטיב. באותה שנה התארח בסדרות הטלוויזיה "קומדי באנג! באנג!" ו"במשפחות הכי טובות".

בין השנים 2016–2018 שיחק באופרת הסבון, "צעירים חסרי מנוח". הוא הופיע ב-95 מפרקי הסדרה. על משחקו בסדרה היה מועמד לפרס אמי לבידור בפריים טיים בקטגוריית השחקן הצעיר יוצא מן הכלל בסדרת דרמה לשנת 2017.

בשנת 2019 הופיע בשני פרקים של הסדרה "מוקד 911". באותה שנה הופיע בסדרת הטלוויזיה "נקמתה של ניק" של שירות הזרמת המדיה "נטפליקס".

בשנת 2020 החל לשחק בתור אחת הדמויות הראשיות בסדרת הטלוויזיה מבית הולו, "באהבה, ויקטור", סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018. טורפל השתתף בסדרה במשך כל שלוש עונותיה.

בשנת 2021 שיחק בתפקיד אורח בסדרת הדרמה "החיים עצמם" של רשת NBC.

בשנת 2022 שיחק טורפל לראשונה בסרט "*Play Dead*", מותחן אימה לצדו של ג'רי אוקונל. באותה שנה ביצע הופעת אורח בסדרת המדע-בדיוני "זינוק לאתמול" מבית NBC; זהו חידוש לסדרה באותו שם מאת דונלד בליסאריו אשר שודרה ב-NBC בשנים 1989–1993.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2000
אדוארד פון שטיינלה

**אדוארד יאקוב פון שטיינלה** (בגרמנית: **Edward Jakob von Steinle**; 2 ביולי 1810, וינה – 19 בספטמבר 1886, פרנקפורט) היה צייר אוסטרי שפעל בעיקר בגרמניה. הוא היה חבר בתנועת הנצרתיים.

## ביוגרפיה
אדוארד פון שטיינלה למד ציור אצל אביו שהיה אמן בווינה. בהמשך הוא למד בווינה באקדמיה לאמנות והמשיך אצל לאופולד קופנוויזר. בשנים 1828–1834 הוא התגורר ברומא.

לאחר חזרה מרומא פון שטיינלה תוך זמן קצר עבר לפרנקפורט בו קיבל הזמנה לעשות מספר ציורים בכנסיית הארמון של אציל מקומי. לפני תחילת העבודות פון שטיינלה עבר השתלמות אצל פטר פון קורנליוס. בשנים 1838–1842 הוא השלים את העבודה. הוא היה חבר קרוב של פיליפ פייט והחליט להישאר בפרנקפורט.

בשנת 1850 פון שטיינלה קיבל משרה של פרופסור באקדמיה לאמנות בפרנקפורט. פרדיננד בקר היה בין תלמידיו.

במקביל הוא עבד על ציורים עבור כנסיות בקלן, מינכן, אאכן וטריר. בשנת 1875 הוא השלים ציורים עבור קתדרלת שטרסבורג.

בנוסף לציורים עבור כנסיות פון שטיינל עשה איורים לספרי ויליאם שייקספיר וקלמנס ברנטנו.

על תרומתו לתרבות בשנת 1883 הוענק לפון שטיינלה עיטור מקסימיליאן.

## גלריה

File:Eduard Jakob von Steinle - The Tower Watchman - WGA21783.jpg|השומר במגרל (1859)
File:Eduard Jakob von Steinle - The Lorelei - WGA21781.jpg|לורליי (1864)
File:Choeur_Cathedrale_Strasbourg.jpg|ציורים בקתדרלה של שטרסבורג (1875)
File:Eduard Jakob von Steinle - Heilige Familie mit Johannesknaben - 3261 - Kunsthistorisches Museum.jpg|המשפחה הקדושה (1855)
File:Four Horsemen of the Apocalypse - Eduard Jakob von Steinle.jpg|אפוקליפסה (1838)

## קישורים חיצוניים

* [ביוגרפיה](https://en.wikisource.org/wiki/Catholic_Encyclopedia_(1913)/Eduard_Von_Steinle)

קטגוריה:ציירים גרמנים
קטגוריה:גרמנים שנולדו ב-1810
קטגוריה:גרמנים שנפטרו ב-1886
צבי וייס

**צבי וייס** הוא זמר, חזן ובעל תפילה חסידי-ישראלי.

## ביוגרפיה
נולד בשנת תשמ"ו בניו יורק, ובגיל 6 עלה לארץ. אביו הוא הזמר יהונתן וייס. למד אצל החזן לאנטוש, ולאחר מכן במכון תל אביב לחזנות.

בשנת 2012 הוציא את אלבום הבכורה שלו - "ריבונו של עולם". באלבום יצירות הקשורות בעיקר לספירת העומר. ליוו את האלבום מקהלת "ידידים", והמעבד מנחם בריטובסקי.

בשנת 2017 הוציא את אלבומו השני - "אוצר", מלחניו של הרב בן-ציון שנקר. וייס מארח באלבום את הזמרים גדעון לוין, יצחק מאיר, יעקב מוצן ודביר שפיגל. את האלבום הוציא בחברת התקליטים דברי שיר.

בין פברואר 2022 לאוקטובר 2022 שפט וייס בתוכנית הריאלטי "המלחינים" ששודרה ברדיו קול חי.

וייס הוא אחד משני החזנים הראשיים בבית הכנסת הגדול בירושלים.

מגיש את תוכנית החזנות של רדיו קול חי.

## דיסקוגרפיה
### אלבומים
* **ריבונו של עולם**, 2012
* **אוצר**, ניגוני הרב בן-ציון שנקר, 2017

### השתתפות באלבומים
* **סליחות תשע”א**, 2011
* **אוסף פסח**, 2019
* **הנשמה לך**, 2020

## קישורים חיצוניים
* 
* סרטונים בערוץ של צבי וייס באתר יוטיוב
* צבי ויס תגית באתר כיכר השבת
* צבי ויס תגית באתר בחדרי חרדים
* צבי ויס תגית באתר JDN

## הערות שוליים

קטגוריה:חזנים ישראלים
קטגוריה:סגל רדיו קול חי
קטגוריה:זמרים חסידיים
קטגוריה:ישראלים ילידי ארצות הברית
קטגוריה:עולים בשנות ה-1990
קטגוריה:ישראלים שנולדו ב-1986
LOL (אלבום של בסהאנטר)

**LOL** (נכתב: ****) הוא אלבום האולפן השני של המוזיקאי השוודי בסהאנטר. האלבום יצא לאור ב-28 באוגוסט 2006 על ידי חברות התקליטים וורנר מיוזיק גרופ ו-Ultra Music. מתוך האלבום יצאו ארבעה סינגלים.

## רקע ופיתוח
בנובמבר 2015 הודיע בסהאנטר שהוא עובד על אלבום חדש. בסהאנטר עבד על האלבום במשך שלוש וחצי שבועות באולפן הפרטי שלו Basshunter Studio ובאולפן PJ Harmony Studio. כל שירי האלבום הופקו על ידו, למעט שלושה אשר הופקו יחדיו עם PJ Harmony.

בראיון לאחר צאתו של האלבום, אמר בסהאנטר שבמקור תוכנן אלבום המשך בשם "ROFL" או "KTHXBYE" אשר היה אמור לצאת בחינם, אך בעקבות החוזה שלו עם חברת ההפקה הוא לא עשה זאת.

## רשימת רצועות

## מיקומי שיא

## מכירות

## קישורים חיצוניים

## הערות שוליים

קטגוריה:אלבומים בשוודית
איוב אל-כעבי

**איוב אל-כעבי** (בערבית: **أيوب الكعبي**; נולד ב-25 ביוני 1993) הוא כדורגלן מרוקאי בעמדת החלוץ באולימפיאקוס ובנבחרת מרוקו.

## קריירת מועדונים
אל-כעבי נולד בקזבלנקה וגדל בשכונת אל-באייה. אל-כעבי התחיל את הקריירה שלו בגיל 16 כאשר הצטרף לראסינג קזבלנקה. תחילה שיחק כמגן שמאלי, אך כאשר הצטרף לקבוצה הבוגרת הפך לחלוץ. בעונת  סיים כמלך שערי הליגה השנייה עם 25 שערים.

בקיץ  אל-כעבי חתם בנהדאת ברקאן, עמה זכה בגביע בסיום העונה.

בשנת , אל-כעביחתם בחביי צ'יינה פורצ'ן מליגת העל הסינית תמורת 6.5 מיליון אירו, בה שיחק עם אסקיאל לאבצי וחאבייר מסצ'ראנו. ב-2 באוגוסט, אל-כעבי כבש את שערו הראשון בקבוצה בניצחון נגד בייג'ינג גואואן.

ביולי , אל-כעבי הושאל לווידאד קזבלנקה.

בספטמבר  חזר לקדנציה שלישית בווידאד כשחקן חופשי. את עונתו היחידה במועדון, סיים עם 18 שערים.

בשנת , אל-כעבי חתם לשנתיים בהטאייספור מליגת העל הטורקית. ב-23 באוגוסט 2021 ערך את הופעת הבכורה שלו בקבוצה בהפסד 2-1 לגלאטסראיי. ב-28 באוגוסט כבש את שער הבכורה שלו בקבוצה בניצחון 0-5 נגד אלניאספור. ב-27 בפברואר 2022 הבקיע שלושער בניצחון 2-5 נגד ייני מלאטיספור.

ב-6 באוגוסט 2023 אל-כעבי חתם באולימפיאקוס מליגת העל היוונית.

## קריירה בין-לאומית
ב-13 בינואר 2018 אל-כעבי ערך את הופעת הבכורה שלו בנבחרת מרוקו במשחק נגד  וכבש בו צמד. 4 ימים לאחר מכן כבש שלושער בין-לאומי ראשון במשחק נגד . במאי  נכלל בסגל הנבחרת לקראת מונדיאל 2018.

אל-כעבי זכה פעמיים עם הנבחרת באליפות האומות האפריקאיות וסיים כמלך שערי הנבחרת (5 שערים) במסגרת הסיבוב השני של מוקדמות מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## תארים
; נהדאת ברקאן
*הגביע המרוקאי: 

; וידאד קזבלנקה
*ליגת העל המרוקאית: 

;אולימפיאקוס
*קונפרנס ליג: 

; נבחרת מרוקו
*אליפות האומות האפריקאיות: , 

; אישיים
*כדורגלן העונה של נהדאת ברקאן: 
*כדורגלן האליפות של אליפות האומות האפריקאיות: 
*מלך שערי אליפות האומות האפריקאיות:  (9 שערים)
*מלך שערי ליגת העל המרוקאית:  (18 שערים)
*מלך שערי הליגה המרוקאית השנייה:  (25 שערים)
*מלך שערי הקונפרנס ליג: 2023/2024
*מלך שערי הליגה האירופית: 2024/2025

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:קזבלנקה: כדורגלנים
קטגוריה:כדורגלני חביי צ'יינה פורצ'ן
קטגוריה:כדורגלני וידאד קזבלנקה
קטגוריה:כדורגלני הטאייספור
קטגוריה:כדורגלני א-סד
קטגוריה:כדורגלני אולימפיאקוס
קטגוריה:כדורגלני נבחרת מרוקו
קטגוריה:ספורטאים זרים בסין
קטגוריה:ספורטאים מרוקאים בטורקיה
קטגוריה:ספורטאים זרים בקטר
קטגוריה:ספורטאים זרים ביוון
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-1993
טוד לוסון

**טוד לוסון** (אנגלית: **Todd Lawson**) הוא פרופסור אמריטוס להגות אסלאמית באוניברסיטת טורונטו, העוסק במסגרת כתיבתו האקדמית בנושאי דת האסלאם ובמיוחד אסלאם שיעי וכן הדתות הבאבית והבהאית המקיימות קשרי גומלין ביניהן, זאת למרות שהן מוגדרות בתור פלגים דתיים שהתפצלו מן האסלאם בכלל. כן הוא עמד במאמריו על הקשר בין האסכולה השיח'ית, מיסודו של חכם הדת השיעי, שיח' אחמד אחסאא'י, לבין אותן דתות שהוזכרו לעיל, זאת לאור העובדה שמאסכולה שיעית זו, נוצרו דתות אלו, דרך ממשיכו של אח'סאאי, כאט'ם רשתי.
כמו כן הוא הרבה להעניק הרצאות בנוגע לפילוסוף והמיסטיקן הסופי אבן ערבי.

## ביוגרפיה
טוד לוסון נולד באינדיאנה, ארצות הברית והיגר לקנדה כדי לא למלא את חובת הגיוס לצבא האמריקני בתקופת מלחמת וייטנאם. טוד לוסון המיר את דתו מנצרות לדת הבהאית, לאחר הגירתו והשתקעותו בקנדה.
## ממאמריו וספריו

*Being Human: Bahá’í Perspectives on Islam, Modernity, and Peace (2019)
*Tafsir as Mystical Experience: Intimacy and Ecstasy in Quran Commentary (2018)
*The Quran: Epic and Apocalypse (2017)
*Roads to Paradise: Eschatology and Concepts of the Hereafter in Islam (co-edited with Sebastian Guenther, Brill 2017)
*Baha’i History: A Special Issue of the Journal of Religious History (2012)
*A Most Noble Pattern: Collected Essays on the Writings of the Báb,`Alí Muhammad Shirazi (1819-1850) (2012)
*Gnostic Apocalypse and Islam: Qur'an, Exegesis, Messianism, and the Literary Origins of the Babi Religion
*The Crucifixion and the Qur’an: A Study in the History of Muslim Thought (2009)
*Reason and Inspiration in Islam: Theology, Philosophy and Mysticism in Muslim Thought (2005)

## קישורים חיצוניים
*רשימת חיבורים מאת פרופסור טוד לוסון, המצויה באתר האינטרנט הלא-רשמי, הספרייה הבהאית
*אתר האינטרנט של טוד לוסון

## הערות שוליים

קטגוריה:חוקרי אסלאם
קטגוריה:בהאים
קטגוריה:אבן ערבי
קטגוריה:חוקרי אבן ערבי
ג'ון הניגן

**ג'ון הניגן** (באנגלית: **John Hennigan**; נולד ב-10 באוגוסט 1970) הוא שחקן פוקר אמריקאי המוכר גם בכינוי "Johnny World". בשנת 2018 נבחר להיכל התהילה של הפוקר.

## פוקר
הניגן זכה בצמיד אליפות העולם בפוקר הראשון שלו בטורניר  ב-2002, מספר ימים אחרי שסיים במקום השביעי בטורניר Seven Card Stud. באותה השנה סיים במקום הרביעי בטורניר במסגרת סבב הפוקר העולמי. ב-2004 זכה בצמיד השני שלו בטורניר לימיט טקסס הולדם. ב-2005 הגיע ל-2 שולחנות גמר, וסיים במקום השני בטורניר .

ב-2007 זכה באירוע המרכזי בסבב הפוקר העולמי בטורניר שנערך בבורגטה שבאטלנטיק סיטי.

ב-2014 זכה בצמיד השלישי שלו באליפות שחקני הפוקר ובפרס של כ-1.5 מיליון דולר, טורניר בו סיים גם במקום השני ב-2018. ב-2016 הגיע שוב לשולחן הגמר בטורניר  והפעם הצליח לזכות בו. בצמיד החמישי שלו זכה ב-2018 בטורניר , וב-2019 זכה בצמיד השישי בטורניר Seven Card Stud.

ב-2018 נבחר להיכל התהילה של הפוקר.

נכון ליוני 2024, הניגן זכה בסך של כ-9.6 מיליון דולר מטורנירי פוקר, כשמתוכם כ-6.3 מיליון דולר בסבב אליפות העולם.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1970
סימונה פונטקיו

**סימונה פונטקיו** (באיטלקית: **Simone Fontecchio**; נולד ב-9 בדצמבר 1995) הוא כדורסלן איטלקי המשחק במיאמי היט מליגת ה-NBA בעמדת הסמול פורוורד.

## קריירת נוער
פונטקיו שיחק בקבוצת הנוער של וירטוס בולוניה, וזכה איתה באליפות איטליה עד גיל 17 ב-2011/12 ועד גיל 19 באותה שנה וב-2012/13.

## קריירה מקצוענית
פונטקיו עלה מהקבוצה עד גיל 19 של בולוניה לקבוצה הבוגרת מליגת העל האיטלקית ב-2012/13, ושיחק לסירוגין בין שתי הקבוצות במהלך העונה.

לאחר קריירת נוער פעילה והופעת בכורה מקצוענית בגיל 17 בלבד, דובר על כך שהוא ייסע לארצות הברית לשחק בתיכון ואחר כך במכללות, אולם הוא נשאר נאמן לווירטוס וחתם על חוזה ל-5 שנים.

לאחר שנבחר פעמיים להשתתף במשחק האולסטאר של הליגה (2014 ו-2015), הוא נבחר לשחקן הטוב ביותר מתחת לגיל 22 במאי 2015. באותה עונה גם השתתף לראשונה בפלייאוף, כשהוא קולע 10.3 נקודות וקוטף 3.3 ריבאונדים למשחק כשווירטוס הודחה על ידי מחזיקת התואר אולימפיה מילאנו.

פונטקיו הכריז על השתתפותו בדראפט ה-NBA 2015, שנתיים לפני שהיה כשיר אוטומטית ב-2017. הוא השתתף באימון דראפט עם בוסטון סלטיקס ביוני 2015, אך הסיר את מועמדותו ב-16 ביוני 2015.

לאחר עונת 2018/19 לא טובה עם אולימפיה מילאנו, בה שיחק בממוצע רק 0:48 דקות ביורוליג ו-2.8 דקות בליגה האיטלקית, פונטקיו היה אמור לחזור לבולוניה, אך החוזה לא נחתם לבסוף.

ב-18 ביולי 2019 חתם פונטקיו ברג'יו אמיליה מהליגה האיטלקית.

ב-7 ביולי 2020 חתם פונטקיו באלבה ברלין מהבונדסליגה והיורוליג.

ב-9 ביולי 2021, פונטקיו חתם על חוזה לשלוש שנים בסאסקי בסקוניה מליגת העל הספרדית והיורוליג.

ב-27 ביולי 2022 חתם פונטקיו לשנתיים ביוטה ג'אז.

## בנבחרת הלאומית
פונטקיו שיחק בנבחרות הצעירות של  מאז אליפות אירופה עד גיל 16 2011 (מקום 10). מאז, הוא שיחק עם הנבחרת עד גיל 18 באליפות אירופה 2012 (מקום 7) ובאליפות אירופה 2013 (מקום 10, מלך הסלים של איטליה) ונבחרת העתודה באליפות אירופה 2014 (מקום 10).

פונטקיו השתתף בטורניר הכדורסל באולימפיאדת טוקיו (2020) עם נבחרת איטליה הבוגרת, והגיע לרבע הגמר. הוא היה הקלע המוביל בניצחון 92–82 על , קלע 20 נקודות, לקח 4 ריבאונדים, חילק 2 אסיסטים וחטף 3 כדורים. הוא גם היה השחקן המצטיין של איטליה במשחק, עם מדד יעילות של 21. הוא שוב היה הקלע המוביל בהפסד של איטליה 83–86 למדליסטית הארד , עם 22 נקודות. במשחק השלישי והאחרון בשלב הבתים ניצחה איטליה את  80–71, ופונטקיו השתווה לאלסנדרו פאג'ולה בראשות טבלת האסיסטים. איטליה הפסידה 75–84 לזוכת מדליית הכסף  ברבע הגמר. במשחק זה, פונטקיו היה הקלע המוביל עם 23 נקודות. עד תום הטורניר הוא הוזכר בין השחקנים ש"צריכים להיות על הרדאר של ה-NBA".

## חיים אישיים
פונטקיו מגיע ממשפחה ספורטיבית. אמו מאלי פומילי שיחקה כדורסל באיטליה וזכתה בשני תארים אירופיים עבור ויצ'נצה, והוא מזכיר אותה כבעלת השפעה בבחירת הקריירה שלו. אביו דניאל היה רץ משוכות מקצועי, וסבו שלו היה שחקן כדורסל, וכך גם אחיו הגדול לוקה ששיחק בחטיבות הנמוכות לאחר שגדל גם הוא בנוער של וירטוס.

פונטצ'יו עבר לבולוניה מעיר הולדתו פסקארה בגיל 14, והתגורר במגורים משותפים עם שחקני נוער אחרים של וירטוס.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:כדורסלני וירטוס בולוניה
קטגוריה:כדורסלני סאסקי בסקוניה
קטגוריה:כדורסלני פלקנסטרו רג'אנה
קטגוריה:כדורסלני אולימפיה מילאנו
קטגוריה:כדורסלני אלבה ברלין
קטגוריה:כדורסלני יוטה ג'אז
קטגוריה:כדורסלני דטרויט פיסטונס
קטגוריה:כדורסלנים איטלקים
קטגוריה:כדורסלנים איטלקים באולימפיאדת טוקיו (2020)
קטגוריה:איטלקים שנולדו ב-1995
שמח בשלג

**שמח בשלג** (באנגלית: **Snowball Express**) הוא סרט קומדיה מטורפת לכל המשפחה משנת 1972 בבימויו של נורמן טוקר, עם דין ג'ונס, ננסי אולסון וקינן ווין בתפקידים הראשיים.

התסריט מבוסס על הספר "Chateau Bon Vivant" משנת 1967 והעלילה מתרחשת ברובה באזורים מושלגים בקולורדו כאשר בעל משפחה זוכה בירושה של בית מלון, מתפטר ממקום עבודתו ועובר למקום מוזנח ומרוחק.

## תקציר העלילה
ג'וני בקסטר (דין ג'ונס) עובד בעבודה משעממת בחברת ביטוח גדולה מזה 11 שנים. הוא שונא את עבודתו ולכן שמח מאוד כשמתבשר לו שדודו שבקושי הכיר אותו, הוריש לו את מלון "גרנד אימפריאל" בעיירה סילבר היל (שם פיקטיבי) בקולורדו. עורך הדין אומר לו כי יוכל להרוויח מבית המלון 14,000 דולר לחודש.

הוא עובר לשם עם אשתו סו (ננסי אולסון), בנו ריצ'רד (ג'וני ויטאקר) ובתו כריס (קתרין קודי). מתברר לאכזבתם שמדובר במלון נטוש ומוזנח, שורץ עטלפים ודביבונים, ללא חשמל או חימום. הם מוצאים בבית גם את ג'ס מקורד (הארי מורגן) שמתגורר במרתף. ג'וני מרחם עליו ומרשה לו להישאר בתמורה לעבודה בבית המלון.

למקום מגיע לעזרה המכונאי וואלי פרקינס (מייקל מקגריבי) שמתאהב בכריס ומנסה ביחד עם ג'ס לתקן את דוד החימום אבל זה נגמר בהתפוצצות הדוד ונזק למלון.

ג'וני מבקש הלוואה מהבנקאי היחיד בעיירה, מרטין רידג'וויי (קינן ווין), אך מסורב. הוא מתכנן להקים במקום אתר סקי ומנסה לגייס משקיע נוסף אך אין לו ניסיון בגלישה והוא מנסה לגלוש, נסחף במורד ומוצא את עצמו חבול על עץ. הדבר מתפרסם בעיירה ורידג'וויי מציע לו כעת הלוואה של 3,000 דולר לתיקון הנזקים והשקעה במקום. ג'וני חותם על ההלוואה אף על פי שסו מזהירה אותו מפני רידיג'וויי הנכלול.

הם מפתחים את המקום באמצעים פרימיטיביים. גולשים שבאים למקום ברכבת נתקעים בגלל מפולת שלג וג'וני מסיע אותם למלון בכירכרה. וואלי שאין לו מושג בסקי הופך למדריך סקי, נתקע בעץ וג'וני מנסה לחלץ אותו. באותו הזמן ניתק ממקומו המתקן המעלה את הגולשים, גולש למטה, חודר למלון וגורם להרס גדול.

רידג'וויי דורש את החזר ההלוואה וג'וני נרשם לתחרות מרוץ אופנועי שלג בה הפרס הראשון הוא 3,000 דולר בתקווה שייזכה בתחרות אף על פי שאין לו ניסיון בכך. הוא מרכיב את ג'ס וכמעט מגיע למקום ראשון אך רידג'וויי מנצח אותו.

רידג'וויי עומד על החזר ההלוואה מיד ומאיים בסגירת המקום. כאן מתערבת מזכירתו מיס ויגינטון (מארי ויקס) ומגלה שלמעשה פרט לבניין יש שטח גדול שהדוד מסר לשבט אינדיאני במטרה שייתיישבו בו ומפני שהם עזבו השטח עובר לג'וני וכן שטח גדול של העיירה נמסר על ידי הדוד בתנאי שיקימו בו ספרייה, כנסייה ובית חולים לחיות ומפני שזה לא קויים הרי כל השטח שייך כעת לג'וני כולל הבנק של רידג'וויי...

רידג'וויי מתרכך וכעת מוכן להשתתף ולהשקיע בבית המלון ובאתר הסקי.

## צוות השחקנים

## קישורים חיצוניים
* 

*שמח בשלג, באתר TCM
*משפחה בקסטר מגיעה לסילבר היל, באתר יוטיוב
*סצנת הגלישה של דין ג'ונס, באתר יוטיוב
*ג'וני בקסטר מנצח את רידג'וויי, באתר יוטיוב
קטגוריה:סרטי 1991
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה מטורפת
קטגוריה:סרטים מבוססי ספרים
קטגוריה:דיסני: סרטים
קטגוריה:סרטים לכל המשפחה
קטגוריה:סרטי וולט דיסני